Long Fraede las wik i lukim fomesen blong wan niufala Eksekiutif blong Port Vila Boxing Lik.
“Long taem we olgeta olfala Eksekiutif oli hollem ofis ia, be i lukim oli nomo wok, i mekem se mifala i disaed blong elektem olgeta niu wan long Fraede las wik,” Jacod Namariau i talem.
“Mifala i kamaot blong mekem eleksen ia blong everi President blong olgeta klab we oli afiliet long Port Vila Boxing Lik, oli mas save se tede niufala Eksekiutif ia bambae hemi wok had blong mekem wok blong mekem sua se i gat inaf preperesen mo ‘fair’ seleksen tuwods 2017 Pacific Mini Games, we Vanuatu bambae hemi hostem.
“Niufala Eksekiutif ia bambae hemi wok had naoia i go blong priperem wan gudfala tim from Nasonal Gems long Santo, long manis blong Disemba, mo wetem hemia i lukim olgeta semi faenol blong olgeta seleksen blong Port Vila, bambae i tekem ples long wiken ia long Blacksands Eria.”
Fomesen blong niufala bodi ia i lukim 7 klab oli kam tugeta blong votem. Olgeta klab ia i gat, Nafe, Namalamal, Nawirau, Nawiling, South Sea, Last Born mo Peter Wor.
Hemia nao niufala Eksekiutif we oli bin votem long Fraede las wik.
President- Jimmy Nango (Namalamal Boxing Klab)
Vaes President- Paul (Nawirau Boxing Klab)
Secretary- Jacob Namariau (South Sea Boxing Klab)
Vaes Secretary- Daniel Nako (Nafe Boxing Klab)
Treasurer- Bob N (Nawiling Boxing Klab)
Vaes Treasurer- Jean Louis (Namalamal 2 Boxing Klab)
Member- Moses Iatika (Nafe Boxing Klab) mo Naio (South Sea Boxing Klab)
tpi_Latn tpi_Latn tpi_Latn tpi_Latn tpi_Latn tpi_Latn eng_Latn eng_Latn eng_Latn ceb_Latn eng_Latn ast_Latn eng_Latn